 Guddoomiye ku xigeenka Jaamacadda Hargeysa, Mudane, Kaaliye-Bare-sare Siciid Muxumed Jibriil oo isaguna halkaas ka hadlay ayaa sheegay, in barnamaijkan takhasuskiisu ahaa Daraasaadka horumarinta ay jaamacaddu xoog saartay iyada oo dareensan baahida aqoon ahaan dalku u qabo cilmigan, Mudane, Siciid waxa uu sheegay in ardayda cilmigan baratay, ee hadda qalinjebisay la mariyey nidaam adag oo dhinaca daraasadda iyo cilmibaadhista ah, si loo hubiyo in cilmibaadhista ardaydu soo saaraysaa noqoto mid tayo leh oo jaamacaddu uga faaidayn karto dalka iyo xitaa guud ahaan in ardayda qaar cilmibaadhistooda dib loo habeeyo oo lagu daabaco Joornaallada cilmiga ee caalamiga ah. 